钦定古今图书集成/历象汇编/岁功典/第048卷 > 《云南志书》 > 河阳县
## 钦定古今图书集成/历象汇编/岁功典/第048卷 > 《云南志书》 > 河阳县

立夏日，邑之人士携酒挈盒，往游西浦，四方杂遝而
至者甚众，争赴碧潭沐浴，俗谓可以祛灾，并效《祓禊》
故事。又剪彩为桃样或葫芦样，缝于小儿衣后，俗谓
可以祛泻痢。

《立夏日忆京师诸弟　　　　唐》·韦应物

改序念芳辰，烦襟倦日永。夏木已成阴，公门昼恒静。
长风始飘阁，垒云才吐岭。坐想离居人，还当惜徂景。